Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	 Predkladaný materiál bude mať vplyv na spravodajské jednotky, ktorými  sú právnická osoba, fyzická osoba – podnikateľ, ktorá zamestnáva jedného a viac zamestnancov. V štatistických registroch je evidovaných cca 286 200 týchto právnických subjektov, ktorých by sa mal dotýkať elektronický zber. Z tohto počtu je ročne oslovených cca 42 500  subjektov ako respondentov Štatistického úradu SR, ktorí by mali povinnosť predkladať formuláre elektronicky v rôznej periodicite (mesačnej, štvrťročnej, ročnej). 	

3.2. Aký je predpokladaný charakter a rozsah nákladov a prínosov?
	 Návrh zákona u spravodajských jednotiek  nevyvolá dodatočné náklady, práve naopak bude to úspora na poštovnom, papieri (v prípade potreby vytlačenia formulára) a obálke, ktorú možno odhadnúť vo výške  cca 0,85 euro na jedno zisťovanie pre jednu spravodajskú jednotku. Tento postup si vyžaduje len bežné internetové pripojenie, nevyužíva  zaručený elektronický podpis a preto nevyžaduje žiadne dodatočné finančné náklady.	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)

3.5. Aké sú predpokladané spoločensko – ekonomické dôsledky pripravovaných regulácií?
	 Negatívny vplyv na podnikateľské prostredie spočíva v odstránení možnosti výberu  medzi elektronickou a „papierovou“ komunikáciou  so  Štatistickým úradom SR a ostatnými orgánmi národného štatistického systému pre väčšinu podnikateľských subjektov  (všetky právnické osoby a fyzické osoby - podnikatelia, ktorí majú aspoň jedného zamestnanca), ktoré  si budú musieť  od 1.1.2016 plniť povinnosti  len vyplnením on-line formulára.